Arizona osariigi vabariiklasest senaator Jon Kyl tutvustab Eestit kui efektiivse juhtimise ja majanduskorralduse eeskuju. Näiteks on Eesti üks maailma esimesi riike,  kus on kasutusel ühetaoline tulumaksumäär, mille valitsus kavatseb peagi langetada 20%-ni. Võrdluseks toob senaator Ameerika Ühendriigid, kus keskmise ja keskmisest kõrgema sissetulekuga inimesed maksavad progresseeruvalt 25 kuni 35 protsenti oma tulust. Madalast maksumäärast hoolimata on Eesti riigieelarve positiivne ja riigivõlg üks väiksemaid kogu maailmas. Kyl kõrvutab Ameerika demokraadist president Obamat Hispaania ja Itaalia valitsusega, mis on kõrgete maksude ja suurte avaliku sektori kuludega  jõudnud vaid majanduse stagneerumise ja tohutu riigivõlani. Senaatori sõnul ei ole ta teatud muudatustega Eesti maksusüsteemis küll nõus, kuid soovitab sellegipoolest Eestit õhukese riigi eeskujuna silmas pidada.   http://www.prescottenews.com/home/item/18475-baltic-basics-a-look-at-est...